Am wakken ara d-naf s waṭas deg wungal-agi umecwar agnawan n temḥeqranit n tmeṭṭut. Analas ulac acu yezgel , tameṭṭut ula d nettat yebder-itt-id, yebder-d amek i tettwaḥqer ama zik ama tura . Acu kan zik s leɛtab tura s lḥiǧab, meḥsub d ddel i d-uǧwent s yiman-nsent, deg wadeg anida ilaq ad fsint yal lqid i tent-yurzen , tekcem-itent-id seg tmura ihin n ccerq s yisem n ddin, ddin i tent-iɛefsen, ilaq ur teffɣent ur ttɣimant zzat n yirgazen: Mer tesɛa tinzar, ad teqqim deg uxxam, acu ara tt-id-yawin ɣer da()Mer tesɛi imawlan, acimi ara teqqim gar yirgazen? Ulac leḥya, tesbab timeccacin-is sdat-neɣ (sb 17).